2. melléklet az 1/2014.(V.20.) Alapítói határozathoz

**„A 670 éves Sajószöged Községért” Alapítvány**

**ALAPÍTÓ OKIRATA**

*(a módosításokkal egységes szerkezetben, a módosítás dőlt betűvel szedve)*

I.

Általános rendelkezések

1./ Az alapítók: Jencsel Gábor Sajószöged, Rákóczi út 40.

 Dobos Imre Sajószöged, Táncsics út 21.

 Eördög József Sajószöged, Ady E. út 56.

 Hamvasné Doleszák Éva Sajószöged, Táncsics út 4.

 Kecskeméti Sándor Sajószöged, Mikszáth út 5.

 Kiser László Sajószöged, Széchenyi út 46.

 Dr. Kiska József Sajószöged, Ady E. út 19.

 Okváth Dezsőné Sajószöged, Széchenyi út 9.

 Trungel László Sajószöged, Jókai út 3.

2./ Az Alapítvány neve: „A 670 éves Sajószöged Községért”

3./ Az Alapítvány székhelye: 3599 Sajószöged, Ady Endre út 71.

*4./1 Az Alapítványt az alapítók határozatlan időre hozzák létre, az kizárólag aVII.2.) pontban meghatározott esetekben szűnik meg.*

II.

Az Alapítvány célja, közhasznú tevékenysége

1./ Az Alapítvány közhasznú tevékenységet folytat, célja elsősorban, de nem kizárólagosan:

a.)2 Sajószöged község múltjának kutatása, kulturális, sport, művészeti hagyományainak ápolása, megőrzése *(Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13.§ (1) bekezdése 7. pontjában meghatározottak szerint)*

b.)2A Sajószögeden élő, valamint a községhez kötődő személyek szellemi komfortérzetének növelése, az önszerveződő civilszervezetek, személyek támogatása, így különösen:

* közművelődési rendezvények, csoportok *(Mötv. 13.§ (1) bekezdés 7. pont),*
* sportegyesületek, sportrendezvények *(Mötv. 13.§ (1) bekezdés 15. pont),*
* az egészségügyi alapellátás, a gyermekjóléti tevékenység, az egészséges életmódra nevelés *(Mötv. 13.§ (1) bekezdés 4. pont),*
* a helyi művészeti, tudományos tevékenység, a tehetséggondozás, a hátrányos helyzetű, kiemelkedő képességű fiatalok *(Mötv. 13.§ (1) bekezdés 7. pont, a gyermekek védelméről és a gyámügyi igazgatásról szóló 1997. évi XXXI. törvény 14.§ (3) bekezdés)*
* az Ifjúsági Fúvószenekar *(Mötv. 13.§ (1) bekezdés 7. pont)*

támogatása.

*1 Módosítás időpontja: 2014. május 20.*

*2 Kiegészítve a 2011. évi CLXXV. törvénynek megfelelően 2014. május 20-án.*

c.) Az Alapítvány támogathat minden tartós közérdekű célt.

2./ Az Alapítvány

a.) vállalkozási tevékenységet csak közhasznú céljainak megvalósítása érdekében, azokat nem veszélyeztetve végezhet:

b.) gazdálkodása során elért eredményeit nem osztja fel, azt az II. 1.) pontban meghatározott célok elérésére fordítja;

c.) közvetlen politikai tevékenységet nem folytat, szervezete pártoktól független és azoknak anyagi támogatást nem nyújt.

3./3

4./ Az Alapítvány tevékenységének és gazdálkodásának legfontosabb adatait egy országos napilapban, valamint a „Saj(t)ó Szögedről” című helyi kiadványban is nyilvánosságra hozza.

III.

Az Alapítvány vagyona

1.a.) Az Alapítvány vagyonának minősül:

* az induló tőke,
* az alapítványi tőke működtetéséből származó minden bevétel,
* minden csatlakozási összeg, támogatás és vagyontárgy.

b.) Az Alapítvány indulótőkéje 50 000 Ft, azaz Ötvenezer forint, amelyet az alapító önkormányzati képviselők, mint magánszemélyek saját vagyonukból bocsájtanak rendelkezésre, egymás közötti egyezség alapján.

c.) Az indulótőkéjét az Alapítvány folyószámlájának megnyitását követő 15 napon belül kell a számlán elhelyezni.

d.) Az indulótőkéjének 50%-a, azaz 25 000 Ft törzstőke.

Szabadon felhasználható vagyon:

* a törzstőkén felüli 25 000 Ft,
* az Alapítvány számlájára befolyt összegek, növekmények, kamatok, hozadékok, ingók és ingatlanok,
* az Alapítvány esetleges vállalkozásának eredménye.

2./ Az Alapítvány nyitott, ahhoz csatlakozhat a politikai pártok kivételével:

* bármely belföldi vagy külföldi természetes és jogi személy,
* jogi személyiséggel nem rendelkező szervezet,

amennyiben egyetért az Alapítvány céljaival, azt támogatni kívánja.

a.) Az Alapítványhoz csatlakozni lehet konkrét összeg befizetésével, az Alapítvány céljait elősegítő eszközök, szolgáltatások biztosításával, ingó, ingatlanvagyonnal.

 A befizetések növelhetik az Alapítvány vagyonát, vagy pedig a befizető rendelkezése szerint fordíthatók közvetlenül alapítványi célokra. Erről a V.1.a.) pont szerinti kezelő szervezet dönt.

*3 Hatályon kívül helyezve 2014. május 20-án.*

b.) A csatlakozók nem válnak a csatlakozással alapítókká.

c.) A kezelő szerv visszautasíthatja azt az adományt, amelynek elfogadása az Alapítvány célját, jellegét, illetve érdekeit sérti.

3./ Az Alapítvány minden év január 31. napjáig névre szóló igazolást ad a III. 2.a.) pont szerinti felajánlásokról a csatlakozók, adományozók részére.

IV.

Az Alapítvány gazdálkodása

1./ Az Alapítvány bevételei:

1. Sajószöged Község Önkormányzatától – írásbeli szerződés alapján – kapott támogatás
2. magánszemélyek anyagi támogatása, adományok,
3. szponzori szerződések által biztosított költségkeret,
4. társadalmi és egyéb szervek támogatása
5. rendezvényekből és egyéb gazdálkodásból származó bevételek.

2./4 Az Alapítvány gazdálkodási jellemzői:

1. Az Alapítvány éves költségvetés alapján gazdálkodik
2. Az Alapítvány gazdálkodásának általános szabályaira *a 2011. évi CLXXV. törvény 17.§-ai az irányadóak.*

3./ Az Alapítvány cél szerinti tevékenységéből, illetve vállalkozási tevékenységéből származó bevételeit és ráfordításait elkülönítetten kell nyilvánítani.

V.

Az Alapítvány szervezete, működése

*1.a.)5 Az Alapítvány ügyvezető szerve a Kuratórium, amely 5 főből áll:*

* Albecz Mihály elnök
* Erdei Gábor titkár
* Pető Attiláné tag
* Pápai Zoltán tag
* Gondol Károly tag

A Kuratórium tagjait az alapító írásban kéri fel, bízza meg és hívhatja vissza. A kuratórium elnökét és titkárát – a kuratórium tagjai közül – az alapító jelöli ki. A Kuratóriumi tagság a felkérést elfogadó nyilatkozattal jön létre.

*Nem lehet a kuratórium tagja az Alapítvány kedvezményezettje és annak közeli hozzátartozója. Az alapító és közeli hozzátartozói nem lehetnek többségben a kuratóriumban.*

*A kuratóriumi tagságért külön díjazás nem jár. A kuratóriumi tagság határozatlan időre szól. A kuratóriumból való visszahívás és a megüresedett hely betöltése az alapító joga. A*

*4 Módosítva: 2014. május 20-án.*

*5 Módosítva a 2013. évi V. törvénynek (Ptk.) megfelelően 2014. május 20-án.*

*tag a megbízatásáról bármikor, indokolás nélkül lemondhat. A kuratóriumi tagsággal együttjáró jogok és kötelezettségek csak személyesen gyakorolhatók, helyettesítés kizárt.*

*b.)*4 *Az alapítvány megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt – annak megszűnését megelőző két évben legalább egy évig-,*

* *amely jogutódlás nélkül szűnt meg és a Nemzeti Adó és Vámhivatalnál fennálló adó-, és vámtartozása van,*
* *amellyel szemben a Nemzeti Adó és Vámhivatal jelentős összegű adóhiányt tárt fel,*
* *amellyel a Nemzeti Adó és Vámhivatal üzletlezárást alkalmazott, vagy azt helyettesítő bírságot szabott ki,*
* *amelynek adószámát a Nemzeti Adó és Vámhivatal felfüggesztette vagy törölte.*

*A vezető tisztségviselő köteles az alapítványt előzetesen tájékoztatni arról, hogy vezetői tisztséget más közhasznú szervezetnél is betölt.*

c.) Az Alapítvány jogi személy, harmadik személyek előtti képviseletét a Kuratórium elnöke látja el. Az Alapítvány bankszámlája felett a Kuratórium elnöke és titkára jogosult rendelkezni.

d.) A Kuratórium rendelkezik az alapítványi vagyonnal, dönt annak felhasználásáról, a felhasználás módjáról.

e.) A Kuratórium ülései nyilvánosak, amelyeket – szükség szerint, de legalább évente három alkalommal – a Kuratórium elnöke hív össze, a napirend egyidejű megjelölésével oly módon, hogy ülések helyéről és időpontjáról a Kuratórium tagjait a kijelölt időpont előtt 5 nappal írásban értesíti. A Kuratórium üléseit az elnök, akadályoztatása esetén a titkár vezeti. A Kuratórium akkor határozatképes, ha legalább három tagja jelen van. Döntéseit nyílt szavazással, egyszerű szótöbbséggel hozza, szavazategyenlőség esetén az elnök szavazata dönt.

f.) A Kuratórium üléseiről jegyzőkönyvet kell készíteni, melyet minden jelenlévő tag aláír és melynek elkészítése a titkár feladata. A jegyzőkönyvnek tartalmaznia kell:

* a jelenlévőket,
* a napirendet,
* a Kuratórium által hozott határozatok számát, időpontját és hatályát, valamint a döntést támogatók, ill. ellenzők személyét és számarányát.

g.) A Kuratórium határozathozatalában nem vehet részt olyan személy, aki vagy akinek hozzátartozója, élettársa a határozat alapján:

* kötelezettség vagy felelősség alól mentesül, vagy
* bármilyen más előnyben részesül, illetve a megkötendő jogügyletben egyébként érdekelt. Nem minősül előnynek az Alapítvány cél szerinti juttatásai keretében a bárki által megkötés nélkül igénybe vehető nem pénzbeli szolgáltatás.

h.)6 A Kuratórium döntéseiről az érintettet írásban értesíti és a Saj(t)ó Szögedről című helyi kiadványban *és Sajószöged honlapján* nyilvánosságra hozza. Az írásos közlésnek az átvételt igazoló módon kell megtörténnie a határozat meghozatalát követő 30 napon belül.

*4 Módosítva: 2014. május 20-án.*

*6 Kiegészítve: 2014. május 20-án.*

A jegyzőkönyvről, valamint az Alapítvány működésével kapcsolatos iratokról hitelesített

másolatot kell a sajószögedi könyvtárban elhelyezni, ezeket a könyvtár nyilvántartási ideje alatt bárki szabadon megtekintheti.

2.) Az alapítványi vagyon adott évi felhasználásának konkrét célját és összegét a II. 1.) pontban foglaltak figyelembevételével, az alapítók és csatlakozók meghallgatásával, illetőleg javaslataik mérlegelésével a Kuratórium minden év május 1. napjáig határozza meg. A Kuratórium azon határozatait, amelyek a pénzeszközök alapítványi célok szerinti felhasználására vonatkoznak, a meghozataltól számított 5 napon belül ki kell függeszteni az Alapítvány székhelyén elhelyezett hirdetőtáblára, mely hirdetőtáblán 5 munkanapig kell kifüggesztve tartani.

3.) A Kuratórium kizárólagos hatás- és jogköre az éves beszámoló jóváhagyása egyidejűleg a közhasznú jelentés elfogadása, amelynek tartalmaznia kell a következőket:

* a számviteli beszámolót,
* a költségvetési támogatás felhasználását,
* a vagyon felhasználásával kapcsolatos kimutatást,
* a cél szerinti juttatások kimutatását,
* a központi költségvetési szervtől, az elkülönített állami pénzalaptól, a helyi önkormányzattól, a kisebbségi települési önkormányzattól, a települési önkormányzatok társulásától és mindezek szerveitől kapott támogatás mértékét,
* a közhasznú szervezet tisztségviselőinek nyújtott juttatások mértékét, illetve összegét,
* a közhasznú tevékenységről szóló rövid tartalmi beszámolót.

4.) A Kuratórium által elfogadott beszámolót és a közhasznú jelentést az alapítónak meg kell küldeni.

5.) A Kuratórium működésének egyéb szabályait az alapító által jóváhagyott Szervezeti és Működési Szabályzat tartalmazza.

VI.

A vezető tisztségviselőkre vonatkozó közös szabályok

1.) Nem lehet Kuratórium tagja, illetve az Alapítvány könyvvizsgálója az a személy, aki:

1. az Alapítvány alapítója,
2. az Alapítvánnyal a megbízásán kívül más tevékenység kifejtésére irányuló munkaviszonyban, vagy munkavégzésre irányuló egyéb jogviszonyban áll.
3. az Alapítvány cél szerinti juttatásaiból részesül – kivéve az 1997. évi CLVI. törvény 8.§ (2) bekezdése c.) pontjában írottakat – illetve
4. az a.) – c.) pontokban meghatározott személyek hozzátartozója.

2.) A Kuratórium elnökéül és titkárául nem jelölhető ki köztisztviselő.

VII.

Vegyes és záró rendelkezések

1.) Az Alapítványt nyilvántartásba vétel után az alapító nem vonhatja vissza.

*2.)7 Az Alapítvány megszűnésének esetei:*

1. *az alapítvány a célját megvalósította, és az alapító új célt nem határozott meg;*
2. *az alapítvány céljának megvalósítása lehetetlenné vált, és a cél módosítására vagy más alapítvánnyal való egyesülésre nincs mód; vagy*
3. *az alapítvány három éven át a célja megvalósítása érdekében nem folytat tevékenységet.*

*Ha valamelyik megszűnési ok bekövetkezik, a kuratórium értesíti az alapítói jogokat gyakorló személyt vagy szervet a szükséges intézkedések megtétele érdekében, és a megszűnési ok bekövetkeztét közli a könyvvizsgálóval is.*

*Ha az alapítói jogokat gyakorló személy vagy szerv a megszűnési ok alapján harminc napon belül érdemi intézkedést nem hoz, a kuratórium ezt követően köteles a nyilvántartó bírósághoz bejelenteni a megszűnési okot. A bejelentési kötelezettség késedelmes voltából vagy elmulasztásából eredő károkért az alapítvánnyal és harmadik személyekkel szemben a kuratórium tagjai egyetemlegesen felelnek.*

3.)7 A Kuratóriumi tagság megszűnik:

* a megbízási idő lejártával,
* lemondással,
* a tag halálával,
* az Alapítvány megszűnésével,
* az alapító általi visszahívással, azzal, hogy a kuratóriumi tag visszahívására csak az *2013. évi V. törvény 3:398.§ (2) bekezdésében* szabályozott esetekben kerülhet sor.

4.) Az Alapítvány megszűnése esetén a hitelezők igényeinek kielégítése után felosztható vagyon az alapítót illeti meg, aki köteles azt a II. 1.) pontban rögzített célokhoz hasonló célra fordítani, és erről a nyilvánosságot megfelelően tájékoztatni.

*5.)8Az Alapító Okiratban nem szabályozott kérdésekben a Polgári Törvénykönyv vonatkozó rendelkezéseit kell alkalmazni.*

Sajószöged, 2013. április 16.

Záradék: Az alapítók „A 670 éves Sajószöged községért” Alapítvány 1997. január 28-án kelt Alapító Okiratát a fentiek szerint módosították és a módosításokkal egységes szerkezetbe foglalták.

Sajószöged, 2014. május 20.

*7 Módosítva a 2013. évi V. törvénynek (Ptk.) megfelelően 2014. május 20-án.*

*8 Módosítva: 2014. május 20-án.*

 Jencsel Gábor Dobos Imre Eördög József

Hamvasné Doleszák Éva Kecskeméti Sándor Kiser László

 Dr. Kiska József Okváth Dezsőné Trungel László

Előttünk, mint tanúk előtt:

1./ ……………………………… 2./ ………………………………

………………………………..... ………………………………....